Mithid creideamh do chloinn Néill
Eoghan Mac Craith cct.
Mithid creideamh do chloinn Néill
'gun chloinn ag nar creideadh dhóibh;
ní fás do-niad tar Íbh Néill;
ní léir cás nach iad do
fhóir.
Bóinn Dá Thí na ndumhach ndonn
agus Tulach na dTrí bhFionn
sgarthar feasda re féinn Gall;
clann Néill as cneasda ós a cionn.
Slat orrdhraic ós fhine Néill
smacht Cormaic ar Mhidhe mhóir;
Banbha ghealChuinn taoibh re taoibh
faghla Í Mhaoil Eachluinn do fhóir.
I leith fhaghla ós eadh a-tá
an Bhanbha gomadh bean dó
ní budh roghar do chleith Chua
foghal nua i ngach leith don ló.
Lia sgor an mhongabhraigh mhóir,
lia crodh ag ollamhnaibh uaidh,
lia a choin — ní ceilte ar an
fhéinn — 
teirce a ngéill soin Is a sluaigh.
Lór a mhíonlacht i múr ban,
lór a ríoghdhacht — ní rún
mion
a chur uilleannach arm sean
badhbh dhean ní huirreamach d'fhior.
Ua Colmán ó Chruachain chaoimh
is buachaill d'orlár an áigh;
tugadh treas gan fhiadhain uaidh
an treas uair ar n-iarraidh áir.
Béas don deighfhear car a chlú
an dan bhus deireadh don ló
éacht uaidh le mallghothuibh mná
lá an uair do dhaghmhothuigh dhó.
Ní bhéara céim ar a chúl;
a réir ní ghéabha gan ghiall;
ní héidir le hucht an ríogh
díon an chéidfhir i ngurt ghliadh.
Lucht donnbhrat i ndeaghaidh ruag
ar cheanaibh fa Chormac Óg;
feidhm ar chrannaibh um cheann nGréag,
sdéad seang ar bharraibh a bróg.
Lán dearnann do ghormgha ghéar
is seanlann tromdha re thaobh
is am crann reamhar dá riar;
níor iarr 'n-a leanabh crann caol.
Ar bhfuighle re a aghaidh n-óig:
"blaghaidh bruighne blaghaidh ruaig,
mín ag dul go toruibh thríd
gan bhrugh 'n-a mbíd d'fhoghuil uaid."
Ní charaid socracht ná síodh,
do-ghabhaid docracht Is duadh;
ní basgadh ar iorghail t'fhian
asdar cian ná ionmhuidh fhuar.
Réidh bhí ó theachta dod thoigh
— gá ní as deacra ná dréim
ribh — 
Laoich ler bh'áil i ngleo do ghoin;
ní leo a bhfuil 'n-a láimh acht libh.
Banbha Airt i n-eidhreacht chóir
tarla id chairt — is deighneart daoibh;
biaidh fat eidhribh fleadhFhód Fáil;
do dheimhnigh fáidh neamhóg naoimh.
Lá feadhma ní fás do-niad
na feadhna re a bhfás do ghrúg;
bhar n-uaill ná uabhar bhar sdéad
ní thruaill do chéad sluaghadh súd.
Orrdhraic ó cheanaibh do chlú
a Chormaic do mheadhair mná;
fuaradh bhar n-each, a fhir chró,
creach nó a dhó libh re
dá
lá.
Lucht tilte uile don iath
na litre chuire go cách
fir ris nach soshnadhma síoth
fríoth comhardha ó dtigh dá
táth.
Teas an talmhan Is tuar gnaoi
eas uadh gan bhalbhadh ní bhí;
tuigthear sin ar síonaibh Dé
gur shíodhaigh sé ribh, a rí.
Mín gach maighean, mín gach linn,
gan chagadh re tír ag tuinn;
druimleabhair gach damhna croinn,
coill Bhanbha i gcuirmmeabhaidh cuinn.
Clúimh na learggort naoidhe a-níos
— gá ceardacht as caoimhe gréas?
a mbia ar choillfhiodhbhaidh do chnuas
budh sia suas doinnfhiodhraidh déas.
An úir ar n-osgladh dá hioth
ag brosdadh ar chlúimh na gcleath;
gidh créad rug an mhuir a-mach
ní fhuil rath nach tug is-teach.
Giolla adhras d'fhagháil chlú
'n-a anáir labhras an lia
rí do thagra dá ndeach dhó
mó d'agra na mbreath 'ma mbia.
Do bhrígh feadhma ghéirreann nglan
mín Éireann 'ga earla thiugh;
an ré le ria tar gach bhfear
sia an seal ó 'né gus a-niugh.
Clann Chathaoir Is Cholmáin mhóir
'n-a comhdháil go cathaoir Néill;
gidh cara ceall ceann an tsluaigh
do shmuain Ceall Dara do dhréim.
Féinnidh Theamhra ó thighibh sgol
dlighidh gan bhearna ar a bhladh;
iomdha sealg Is éachta ón fhior
ciodh ná budh ceard bréagtha ban?
Gach ní dá bhfuighe Is dá bhfuair
an rí ar gach nduine ag a dháil;
i mbrat Chormaic sul do-chóidh
slat óir an donnbhrait ag dáimh.
Gá beag bheith go gar dá ghnaoi?
tar a bhladh nocha reich rí;
frioth 'n-a dheighéadáil uaidh é;
fuair sé go neimhéagáir ní.
Donnaidh sleagha gorma i ngádh,
bronnaidh greagha ollmha ag ól,
gealltar mallbha ag Aifreann uadh,
do aithgheall sduagh Annla ór.
Do mhaoidh tromdháimh ar thuir Chua,
gobhláin gaoil do chuir a chlú;
fogus gaol deaghUisnigh dhó;
laogh bó ón tealaigh-sin thú.
Téid re hoighreadh dath do dhearc
gan dath as coimhgheal red chorp
a ghnaoi tar nar bh'iarraidh Art
sa tlacht do bhaoi ar fhiadhain ort.
Ní bhia fós teach ós do thoigh
gan do nós ar neach dá mair;
íocfa féin re seanóir sin
neamhóidh gach fhir dot fhéin air.
Sleagha reamhra Bhéinne Bhriot
a chéile Leamhna budh lat;
fuarais corn beannchraobhach breac
'mar fheac Dolbh gealchaolach glac.
I bpurt an Daghdha ós Bhóinn bhailbh
do-chóidh re hucht Samhna a seilbh
tapracha ar chúl gacha chuirn
cuirm ag túr daghcrotha ar dheilbh.
Mór file ón bhronnadh do-bheir
bile dar donnadh gach dair;
go deoradh le duasaibh cruidh
seoladh ón fhuil uasail air.
Mac Duibhe Cobhlaigh ó Chliaigh
dá gach dhuine congbhaidh cóir;
tug d'anáir do chineadh Chéin
a ngéill d'fhagháil idheadh n-óir.
Clann Cholmáin — ní cineadh
mion — 
cineadh re congbháil na sgol
na cláir brannaimh 's a mbró ghreagh
mó a seadh i gclannaibh a gcon.
Cuid dá riar an miodhfhann mór
i n-a dtriall Sionann 's a sál;
cuid fhineachais dóibh gach dún
'ma ndún Bóinn bhileathais bhán.
Craobh darab ceard ceannach gnaoi,
caor dhearg a Teallach Dá Thí,
cleachtaidh faire Thoighe Té
gidh bé oile baile i mbí. Mithid.